Fridtjof Frank Gundersen

Fridtjof Frank Gundersen () var ein norsk politikar, jusprofessor, forfattar og stortingsmann frå Tynset i Hedmark. Han vart ofte omtala som «fri og frank».

 Karriere 

Gundersen studerte jus ved universitetet i Oslo, der han vart cand. jur i 1961, fullførte doktorgrad i 1973 og endeleg vart utnemnd til professor i rettsvitskap ved Norges Handelshøyskole i Bergen i 1975. Han var tilknytt NHH sidan, og fekk tittelen professor II i 2002. Dei viktigaste forskingsarbeida hans er gjort innan rettssystemet i EU. 
Gundersen vart vald inn på Stortinget som 10. representant for Akershus i perioden 1981-1985. Han var partilaus, men var innmeldt på programmet til Framstegspartiet. Etter å ha falle ut av Stortinget ein periode, vart han innvald att i 1989, og melde seg inn i Framstegspartiet året etter. Han vart sitjande på tinget fram til 2001, og hadde også plass i Utanrikskomitéen.

I 2001 meldte Gundersen seg ut av Framstegspartiet og forsøkte å starta si eiga valliste saman med andre FrP-utbrytarar. Gundersen ville kalla lista for Det Liberale Folkepartiet, men ho fekk til slutt namnet Oslolista. Då Gundersen ikkje nådde opp i dette valet, trekte han seg attende frå aktiv politikk.

Han har også sete som formann og seinare æresmedlem i parlamentarikarforeininga til den vesteuropeiske unionen.
Fridtjof Frank Gundersen døydde i 2011 etter lang tids sjukdom.TV 2.no: Fridtjof Frank Gundersen død etter lang tids sykdom.

 Nokre verk 

 Ny solidaritet, 1966
 Introduksjon til EEC. Rettslige og politiske spørsmål, 1968
 Multinasjonale konserner og kontrollen med dem, 1970
 EEC-håndboken, 2 bd., 1971
 Kontrollen med karteller og storbedrifter, 1972
 Hovedlinjer i avtaleretten, 1977
 Hovedlinjer i forvaltningsretten, 1978 (4. utg. 1994)
 Fri og frank på Tinget, 1985
 EF-boken, 1989
 Lov og rett for næringslivet, 1989 (3. utg. 1997)
 Innføring i EØS og EF-rett, 1992

 Kjelder 
 Bokmålswikipedia om Gundersen, henta inn 14.11.11
 NBL-artikkel om Gundersen, skriven av Øystein Øystå.

 Kjelder

Kategori:Norske jusprofessorar
Kategori:Folk frå Tynset
Kategori:Stortingsrepresentantar frå FrP
Kategori:Stortingsrepresentantar 1981-1985
Kategori:Stortingsrepresentantar 1989-1993
Kategori:Stortingsrepresentantar 1993-1997
Kategori:Stortingsrepresentantar 1997-2001
Kategori:Professorar ved Noregs handelshøgskole
Kategori:Stortingsrepresentantar for Akershus